CELEX: 32020D0680
Language: da
Date: 2020-05-18 00:00:00
Title: Rådets afgørelse (EU) 2020/680 af 18. maj 2020 om den holdning, der skal indtages på Den Europæiske Unions vegne i Udvalget for Tjenesteydelser og Investeringer, som er nedsat i medfør af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side, vedrørende vedtagelse af en adfærdskodeks for medlemmer af retten, medlemmer af appelretten og mæglere

25.5.2020   
               
               
                  DA
               
               
                  Den Europæiske Unions Tidende
               
               
                  L 161/5
               
            
         RÅDETS AFGØRELSE (EU) 2020/680
         af 18. maj 2020
         om den holdning, der skal indtages på Den Europæiske Unions vegne i Udvalget for Tjenesteydelser og Investeringer, som er nedsat i medfør af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side, vedrørende vedtagelse af en adfærdskodeks for medlemmer af retten, medlemmer af appelretten og mæglere
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Rådets afgørelse (EU) 2017/37 (1) indeholder bestemmelser om undertegnelse på Den Europæiske Unions vegne af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (2) (»aftalen«). Aftalen blev undertegnet den 30. oktober 2016.
                  
               
                     (2)
                  
                  
                     Rådets afgørelse (EU) 2017/38 (3) indeholder bestemmelser om midlertidig anvendelse af dele af aftalen, herunder oprettelsen af Udvalget for Tjenesteydelser og Investeringer. Aftalen har fundet midlertidig anvendelse siden den 21. september 2017.
                  
               
                     (3)
                  
                  
                     I henhold til aftalens artikel 26.2.4, kan Udvalget for Tjenesteydelser og Investeringer træffe afgørelser i de i aftalen anførte tilfælde.
                  
               
                     (4)
                  
                  
                     I overensstemmelse med aftalens artikel 8.44.2, skal Udvalget for Tjenesteydelser og Investeringer vedtage en afgørelse om en adfærdskodeks for medlemmer af retten, medlemmer af appelretten og mæglere til anvendelse i tvister, der opstår i forbindelse med aftalens kapitel otte (investering).
                  
               
                     (5)
                  
                  
                     Det er derfor hensigtsmæssigt at fastlægge den holdning, der skal indtages på Unionens vegne i Udvalget for Tjenesteydelser og Investeringer, på grundlag af udkastet til afgørelse om en adfærdskodeks fra Udvalget for Tjenesteydelser og Investeringer med henblik på at sikre en effektiv gennemførelse af aftalen —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Udvalget for Tjenesteydelser og Investeringer vedrørende vedtagelse af en adfærdskodeks for medlemmer af retten, medlemmer af appelretten og mæglere, baseres på udkastet til afgørelse fra Udvalget for Tjenesteydelser og Investeringer (4).
         
         
            Artikel 2
            Denne afgørelse træder i kraft på datoen for aftalens ikrafttræden.
         
         
            Udfærdiget i Bruxelles, den 18. maj 2020.
            
               
                  På Rådets vegne
               
               
                  Formand
               
               G. GRLIĆ RADMAN
            
         
         
            (1)  Rådets afgørelse (EU) 2017/37 af 28. oktober 2016 om undertegnelse på Den Europæiske Unions vegne af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (EUT L 11 af 14.1.2017, s. 1).
         
            (2)  EUT L 11 af 14.1.2017, s. 23.
         
            (3)  Rådets afgørelse (EU) 2017/38 af 28. oktober 2016 om midlertidig anvendelse af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (EUT L 11 af 14.1.2017, s. 1080).
         
            (4)  Jf. dokument ST 6966/20 på http://register.consilium.europa.eu.